Panerių skulptūrų parkas
54°37′56″ š. pl. 25°8′43″ r. ilg.﻿ / ﻿54.63222°š. pl. 25.14528°r. ilg.﻿ / 54.63222; 25.14528 Panerių skulptūrų parkas – betoninių skulptūrų parkas Aukštuosiuose Paneriuose, Vilniuje, esantis ties magistralinio kelio  A4  Vilnius–Varėna–Gardinas  ir Žarijų g. sankryža. Parke yra šešios 1985 m. rudenį – 1986 m. pavasarį rengto betono skulptūrų simpoziumo „Skulptūra pramoniniame peizaže“ metu sukurtos betoninės skulptūros (keturios pievoje, dvi miške). Simpoziumo iniciatorius – skulptorius Mindaugas Navakas, organizatoriai – Lietuvos dailininkų sąjungos jaunųjų skulptorių sekcija ir buvusi Vilniaus stambiaplokščių namų detalių gamykla, kurios teritorijoje įkurdintas skulptūrų parkas. Ekspozicijos dizaineris – architektas Vytautas Jakubauskas. 2014 m. pradėti parko tvarkymo darbai: apgenėti krūmokšniai, visos skulptūros nugruntuotos.